ΝΟΜΟΣΧΕΔΙΟ ΜΕ ΤΙΤΛΟ

|  |
| --- |
| ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΣΥΜΒΑΣΕΩΝ ΠΙΣΤΩΣΗΣ ΓΙΑ ΚΑΤΑΝΑΛΩΤΕΣ ΣΕ ΣΧΕΣΗ ΜΕ ΑΚΙΝΗΤΑ ΠΟΥ ΠΡΟΟΡΙΖΟΝΤΑΙ ΓΙΑ ΚΑΤΟΙΚΙΑ ΝΟΜΟΥΣ ΤΟΥ 2017 ΕΩΣ 2019 |
|  |
| Προοίμιο.Επίσημη Εφημερίδα της ΕΕ, L 60, 28..2014, σ.34∙L 171, 29.6.2016, σ.1 | Για σκοπούς εκ νέου εναρμόνισης με τα άρθρα 15.1.στ) και 39.1) και ορθότερης εναρμόνισης με το άρθρο 39.2) της πράξης της Ευρωπαϊκής Ένωσης με τίτλο «Οδηγία 2014/17/ΕΕ του Ευρωπαϊκού Κοινοβουλίου και του Συμβουλίου της 4ης Φεβρουαρίου 2014 σχετικά με τις συμβάσεις πίστωσης για καταναλωτές για ακίνητα που προορίζονται για κατοικία και την τροποποίηση των οδηγιών 2008/48/ΕΚ και 2013/36/ΕΕ και του κανονισμού (ΕΕ) αριθ. 1093/2010 ως τροποποιήθηκε τελευταία από τον Κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου της 8ης Ιουνίου 2016.», |
|  |  |
|  | η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.41(I)/2017 149(I)/2017 30(I)/2019 | 1. Ο παρών Νόμος θα αναφέρεται ως ο περί Συμβάσεων Πίστωσης για Καταναλωτές σε Σχέση με Ακίνητα που Προορίζονται για Κατοικία (Τροποποιητικός) Νόμος του 2020 και θα διαβάζεται μαζί με τους περί Συμβάσεων Πίστωσης για Καταναλωτές σε Σχέση με Ακίνητα που Προορίζονται για Κατοικία Νόμους του 2017 έως 2019 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Συμβάσεων Πίστωσης για Καταναλωτές σε Σχέση με Ακίνητα που Προορίζονται για Κατοικία Νόμοι του 2017 έως 2020. |
|  |  |
| Τροποποίηση του άρθρου 2 του βασικού νόμου. | 2. Το εδάφιο (1) του άρθρου 2 του βασικού νόμου τροποποιείται ως ακολούθως: |
|  | (α) με τη διαγραφή του όρου «Χρηματοοικονομικός Επίτροπος» και του ορισμού αυτού και |
|  |  |
|  | (β) με την προσθήκη, στην κατάλληλη αλφαβητική σειρά, του ακόλουθου νέου όρου και ορισμού του: |
|  | 85(Ι) του 2017 | «φορέας Εναλλακτικής Επίλυσης Διαφορών» ή «φορέας ΕΕΔ» έχει ίδια έννοια που αποδίδεται στον όρο αυτό στο άρθρο 2 του περί της Εναλλακτικής Επίλυσης Καταναλωτικών Διαφορών Νόμου. |
|  |  |
| Τροποποίηση του άρθρου 15 του βασικού νόμου. | 3. Η παράγραφος (στ) του εδαφίου (1) του άρθρου 15 του βασικού νόμου αντικαθίσταται από την ακόλουθη νέα παράγραφο:  |
|  | «τις διαδικασίες που παρέχουν τη δυνατότητα στους καταναλωτές ή άλλα ενδιαφερόμενα μέρη να υποβάλλουν εσωτερικές καταγγελίες για μεσίτες πιστώσεων και, ενδεχομένως, τα μέσα με τα οποία μπορούν να προσφύγουν σε εξωδικαστικές διαδικασίες καταγγελιών και επίλυσης διαφορών,». |
|  |  |
| Τροποποίηση του άρθρου 50 του βασικού νόμου. | 4. Το άρθρο 50 του βασικού νόμου αντικαθίσταται από το ακόλουθο νέο άρθρο 50:  |
|  | «50. (1) Για την εξωδικαστική επίλυση διαφορών μεταξύ καταναλωτών αφενός και πιστωτών ή/και μεσιτών πιστώσεων αφετέρου σχετικά με συμβάσεις πίστωσης οι οποίες εμπίπτουν στο πεδίο εφαρμογής του παρόντος Νόμου, εφαρμόζονται οι διατάξεις του περί της Εναλλακτικής Επίλυσης Καταναλωτικών Διαφορών Νόμου. |
|  | (2) Οι αναφερόμενες στο εδάφιο (1) διαφορές επιλύονται από φορείς ΕΕΔ οι οποίοι είναι καταχωρημένος στον κατάλογο που καταρτίζεται και ενημερώνεται δυνάμει του άρθρου 22 του εν λόγω Νόμου και οι φορείς ΕΕΔ συνεργάζονται με τους φορείς άλλων κρατών μελών, οι οποίοι προβλέπονται στο Άρθρο 39, παράγραφος 2 της Οδηγίας (ΕΕ) 2014/17 μεταξύ τους προκειμένου να καθίσταται δυνατή η επίλυση διασυνοριακών διαφορών που αφορούν συμβάσεις πίστωσης.». |